
Raport comun
asupra

· Propunerii  legislative pentru modificarea şi completarea Legii nr.31/1990 privind societăţile comerciale (Pl-x 371/2014)
· Propunerii  legislative pentru modificarea şi completarea Legii nr.31/1990 privind societăţile comerciale (Pl-x 542/2014)
              În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru politică economică, reformă şi privatizare au fost sesizate spre dezbatere, în fond, cu propunerea legislativă pentru modificarea şi completarea Legii nr.31/1990 privind societăţile comerciale, trimisă cu adresa  Pl-x 371 din 2 septembrie 2014, şi înregistrată cu nr. 4c-11/838 din 3 septembrie 2014 şi cu propunerea legislativă pentru modificarea şi completarea art.11 din Legea nr.31/1990 privind societăţile comerciale, trimisă cu adresa  Pl-x 542 din 8 decembrie 2014 şi înregistrată cu nr. 4c-11/1202 din 9 decembrie 2014.
            Potrivit prevederilor art. 75 din Constituţia României, republicată, şi ale art. 92 alin. (9) pct.1, din Regulamentul Camerei Deputaţilor, republicat, Camera Deputaţilor este Cameră decizională.
            Senatul, în calitate de Primă cameră sesizată, a respins în şedinţa din 24 iunie 2014, Propunerea legislativă pentru modificarea şi completarea Legii nr.31/1990 privind societăţile comerciale (Plx 371/2014) şi în şedinţa din 2 decembrie 2014 Propunerea legislativă pentru modificarea şi completarea art.11 din Legea nr.31/1990 privind societăţile comerciale  (Plx 542/2014).
Consiliul Legislativ a avizat favorabil propunerile legislative mai sus menţionate, cu observaţii şi propuneri, conform avizului nr. 297 din 24 martie 2014, respectiv avizului nr.429 din 18 aprilie 2014.
Guvernul, prin punctul de vedere transmis cu adresa 1102 din 5 iunie 2014, nu susţine adoptarea Propunerii legislative pentru modificarea şi completarea Legii nr.31/1990 privind societăţile comerciale iar prin punctul de vedere transmis cu adresa 1266 din 27 iunie 2014, nu susţine adoptarea Propunerii legislative pentru modificarea şi completarea art.11 din Legea nr.31/1990 privind societăţile comerciale (Plx 542/2014).
Comisia pentru industrii şi servicii a avizat negativ Propunerea legislativă pentru modificarea şi completarea Legii nr.31/1990 privind societăţile comerciale (Plx 371/2014), conform avizului nr.4c-3/261 din 17 septembrie 2014.
      
Propunerea legislativă pentru modificarea şi completarea Legii nr.31/1990 privind societăţile comerciale (Plx 371/2014), supusă dezbaterii, are ca obiect de reglementare modificarea alineatului (1) al articolului 11 din Legea nr.31/1990 privind societăţile comerciale, republicată, cu modificările şi completările ulterioare, în sensul majorării plafonului minim al capitalului social al unei societăţi cu răspundere limitată, de la 200 de lei, cât este în prezent, la 2000 de lei.
Propunerea legislativă pentru modificarea şi completarea art.11 din Legea nr.31/1990 privind societăţile comerciale  (Plx 542/2014), supusă dezbaterii, are ca obiect de reglementare modificarea alineatului (1) al articolului 11 din Legea nr.31/1990 privind societăţile comerciale, republicată, cu modificările şi completările ulterioare, în sensul majorării plafonului minim al capitalului social al unei societăţi cu răspundere limitată, de la 200 de lei, cât este în prezent, la 2000 de lei şi divizarea acestuia în părţi sociale egale, care nu pot fi mai mici de 100 lei. Totodată, se propune ca această valoare a capitalului social să poată fi modificată de Guvern cel mult o dată la doi ani, ţinând cont de rata de schimb valutar astfel încât cuantumul acesteia să reprezinte cel mult echivalentul în lei a 500 euro.

Se instituie, de asemenea, obligaţia ca societăţile comerciale cu răspundere limitată constituite anterior intrării în vigoare a prezentei iniţiative legislative, de a adopta hotărârea de majorare a capitalului social la un nivel cel puţin egal cu minimul legal, respectiv 2000 lei, sub sancţiunea dizolvării acesteia.

În conformitate cu prevederile art.61 şi ale art.68 alin.(1) din Regulamentul Camerei Deputaţilor, republicat, cu modificările şi completările ulterioare, membrii celor două comisii au dezbătut iniţiativele legislative menţionate anterior în şedinţe separate. Membrii Comisiei juridice, de disciplină şi imunităţi au examinat cele două propuneri legislative în sedinţa din 24.02.2015, iar membrii Comisiei pentru politică economică, reformă şi privatizare au examinat iniţiativele legislative în şedinţa din 10.02.2015.
Din numărul total de 26 membri ai Comisiei juridice, de disciplină şi imunităţi, au participat la dezbateri 26 deputaţi, iar din totalul de 26 de membri ai Comisiei pentru politică economică, reformă şi privatizare au participat la dezbateri 23 deputaţi.
În urma examinării iniţiativelor legislative, a punctelor de vedere ale Guvernului şi a avizelor Consiliului Legislativ, s-a constatat că propunerile legislative nu se justifică întrucât în acest moment, la nivel european, sunt state care au optat pentru un capital social modic ca valoare iar România a adoptat o soluţie care să asigure accesul facil la această formă de sociatate cu scopul de a încuraja mediul de afaceri şi de a încuraja întreprinzătorii privaţi.

De altfel, ţările membre ale Uniunii Europene demonstrează o tendinţă de reducere a plafonului minim al capitalului social subscris, abordare care se înscrie în linia demersurilor de înlăturare a berierelor în calea înfiinţării firmelor, în special a celor cu care se confruntă tinerii antreprenori.
Faţă de aceste considerente, membrii celor două comisii au hotărât, cu majoritate de voturi, să să propună plenului Camerei Deputaţilor respingerea Propunerii legislative pentru modificarea şi completarea Legii nr.31/1990 privind societăţile comerciale (Pl-x 371/2014) şi a Propunerii legislative pentru modificarea şi completarea art.11 din Legea nr.31/1990 privind societăţile comerciale  (Plx 542/2014). 
În raport cu obiectul şi conţinutul său, cele două propuneri legislative fac parte din categoria legilor ordinare. 

        VICEPREŞEDINTE,                                                          PREŞEDINTE,                                                                                         
       Ciprian Nicolae NICA                                                                    Horia GRAMA
                SECRETAR,                                                                            SECRETAR,            
        Sorin Constantin  STRAGEA                                                          Cornel ITU
Şef serviciu,

Graziella Segărceanu

Şef Serviciu,
Ciprian Bucur
Consilier, 
Roxana Zegrean
PAGE  

